[{"text_idx": "#000000", "text": "Miks 93% suitsust loobujaist ebao\u0303nnestub u\u0308he aasta jooksul"}, {"text_idx": "#000001", "text": "Miks on ebao\u0303nnestumise tase suitsust loobumisel nii tohutult ko\u0303rge? Kui sa katsetad suitsust loobumist, siis see ta\u0308hendab, et sa ei taha tegelikult olla suitsetaja. Mitte keegi teine ei sunni sind ju ja\u0308rgmist sigaretti su\u0308u\u0308tama. Mis muudab siis loobumise nii raskeks? Laialt levinud arvamus on, et kui suitsetaja u\u0308ritab loobuda, kogeb ta hirmsaid nikotiini a\u0308raja\u0308a\u0308mana\u0308htusid. Nendeks vo\u0303ivad olla: suitsuna\u0308lg, a\u0308revus, a\u0308rrituvus, keskendumisraskused, unetus ja iiveldus. Tu\u0308u\u0308piline/levinud lahendus on pakkuda \u201emeditsiinilist\u201c nikotiini, et suitsetaja saaks muuta suitsetamise \u201eharjumust\u201c, ilma, et ta peaks kogema hirmsaid nikotiini vo\u0303o\u0303rutusna\u0308htusid. Kui \u201eharjumus\u201c on muudetud, vo\u0303ib suitsetaja end aegapidi nikotiinist vo\u0303o\u0303rutada. See on nikotiini asendusravi teooria (plaastrid, na\u0308tsud jt nikotiinitooted). Kogu teooria po\u0303hineb kindlalt oletusel, et ko\u0303iki eelpool loetletud su\u0308mptomeid po\u0303hjustab nikotiini vo\u0303o\u0303rutus."}, {"text_idx": "#000002", "text": "Aga kas see oletus on o\u0303ige?"}, {"text_idx": "#000003", "text": "Enne kui sa midagi ja\u0308reldama hakkad, ma\u0308ngime korraks mo\u0303tteis la\u0308bi u\u0308he situatsiooni. Kujutle olukorda, et sind on kutsutud terve pa\u0308eva kestvale kalastusretkele, mis leiab aset merel. On suurepa\u0308rane ilm ja sa ei jo\u0303ua a\u0308ra oodata, et veeta pa\u0308eva merel, nautida head seltskonda, olles eemal argimuredest ja stressist. Loomulikult oled sa varunud pa\u0308evaks piisavalt sigarette. Sa vo\u0303tad kaasa paki, mis on peaaegu tu\u0308hi ja teise paki, mis on ta\u0308is."}, {"text_idx": "#000004", "text": "Varahommikul, pa\u0308ikeseto\u0303usu ajal lahkute te laevaga sadamast ja o\u0303ige kalastuskohani tuleb so\u0303ita poolteist tundi. Enne kui sa oma o\u0303nge vette viskad, otsustad sa a\u0308ra to\u0303mmata viimase sigareti vanast pakist. Sa tunned end fantastiliselt- rahulikuna, lo\u0303dvestununa ja ro\u0303o\u0303msana. Kuid siis, poole suitsu pealt, hiilib sinusse rahutu a\u0308revus...\n... kas ma ikka vo\u0303tsin autost oma ta\u0308is suitsupaki kaasa?"}, {"text_idx": "#000005", "text": "Sa otsid na\u0308rviliselt ko\u0303ik oma taskud la\u0308bi (korduvalt ja korduvalt), et mo\u0303ista, et su suurim hirm on to\u0303si \u2013 sa oled hetkel suitsetamas oma viimast sigaretti! Su\u0308mptomid haaravad su hetkega endasse: paanika, na\u0308rvilisus, a\u0308revus, frustratsioon, keskendumisraskused, viha (need on vaid mo\u0303ned). Sa kas tunned neid su\u0308mptomeid kogu ja\u0308rgneva pa\u0308eva vo\u0303i sa suudad veenda oma mittesuitsetavat so\u0303pra, et kolme tunnine ring sadamasse ja tagasi on suurepa\u0308rane mo\u0303te."}, {"text_idx": "#000006", "text": "Iga suitsetaja suudab selle situatsiooniga samastuda. Isegi kui ta pole kunagi taolisse olukorda sattunud. Enamus suitsetajatele piisab isegi mo\u0303ttest, et suitsud vo\u0303iksid otsa saada, et tekiks sisemine vastik a\u0308revus. Oluline punkt, mida tuleks antud situatsioonis mo\u0303ista, on see, et ko\u0303ik need su\u0308mptomid leidsid aset hetkel, kui sa ikka veel suitsetasid oma sigaretti! Su keha oli nikotiinist tulvil. Ei ole ju vo\u0303imalik, et neid na\u0308htusid po\u0303hjustas nikotiini vo\u0303o\u0303rutus."}, {"text_idx": "#000007", "text": "Suitsetajad vo\u0303ivad veeta pikki tunde ilma nikotiinita, tundmata mingitki ebamugavust. Praeguse aja suitsetamispiirangutega ja suitsetajate ha\u0308bistamisega, ei suitseta paljud suitsetajad to\u0308o\u0308juures (o\u0303petajad, arstid) ja nad ei koge mingeid na\u0308htavaid vo\u0303o\u0303rutusna\u0308htusid. Pluss praktiliselt iga suitsetaja veedab igal o\u0308o\u0308sel 8 tundi ilma suitsuta ja vo\u0303o\u0303rutusna\u0308hud ei a\u0308rata neid isegi u\u0308les. Kui suitsetaja hommikul lo\u0303puks u\u0308les a\u0308rkab, ka siis ei koge nad mingit valu ega ebamugavust peale 8 tundi vo\u0303o\u0303rutust. Kui me ra\u0308a\u0308gime vo\u0303o\u0303rutusest, siis me ra\u0308a\u0308gime keemilisest protsessist \u2013 see ei ja\u0308a\u0308 seisma lihtsalt selle pa\u0308rast, et suitsetaja la\u0308heb magama."}, {"text_idx": "#000008", "text": "Seega, kui see ei ole nikotiini fu\u0308u\u0308siline vo\u0303o\u0303rutus, mis tekitab neid suuri raskusi suitsust loobumisel, siis mis see on?"}, {"text_idx": "#000009", "text": "Neid raskuseid po\u0303hjustab vaimne konflikt: \u201eMa tahan suitsu, aga ma ei saa vo\u0303i ma ei tohi.\u201c Konflikt ei kao kusagile, seni, kuni sulle na\u0308ib, et suitsust loobumise tulemusena oled sa ja\u0308a\u0308nud ilma oma toest ja naudingust."}, {"text_idx": "#000011", "text": "U\u0308kski teine meetod ei eemalda probleemi po\u0303hjuseid. Teiste meetoditega o\u0303nnestub inimestel maha ja\u0308tta mitte ta\u0308nu neile, vaid hoolimata nende kasutamisest, sest nad pu\u0308henduvad nikotiini fu\u0308u\u0308silisele poolele ja nagu sa juba vo\u0303isid veenduda, ei ole see pool mingiks probleemiks. Umbes 7% loobujatest on piisavalt tahtejo\u0303udu, et selle vaimse traumaga toime tulla, misiganes meetodit nad kasutavad. Siiski, kuna nad arvasid, et suitsetamine pakub naudingut ja aitab stressi leevendada enne loobumist, siis see na\u0308gemus suitsetamisest ei kao kusagile ka peale loobumist. Seeto\u0303ttu teatud olukordades tunnevad nad ka edaspidi, et i-le ja\u0308a\u0308b ta\u0308pp panemata, sest nad ei saa enam suitsetada. U\u0308leja\u0308a\u0308nud 93% loobujaist valib lu\u0308hema ja va\u0308hem armetu, suitsetaja elu. See, et mo\u0303ned inimesed tulevad loobumisega toime kasutades mo\u0303nd tahtejo\u0303u meetodit, ei ta\u0308henda, et see on mo\u0303istlik lahendus. Allen Carr u\u0308tles kunagi:"}, {"text_idx": "#000012", "text": "\u201eOn olemas inimesi, kes suudavad seksida seistes pu\u0308sti vo\u0303rkkiiges, kuid see ei ta\u0308henda, et see oleks lihtsaim viis seksimiseks.\u201c"}, {"text_idx": "#000015", "text": "Ei ole kahtlustki, et sa oled ikka veel mo\u0303nevo\u0303rra skeptiline meie va\u0308ite suhtes, et iga suitsetaja, sina sealhulgas, vo\u0303ib suitsetamise ja\u0308tta kohe, lihtsalt ja ja\u0308a\u0308davalt. Kuid selle asemel, et teha viga ja lu\u0308u\u0308a ka\u0308ega, mo\u0303eldes, et see on ilmselge liialdus, tule ja vaata ise ja\u0308rgi \u2013 see on ta\u0308iesti riskivaba. Mida ongi sul kaotada? Meetod on ravimivaba, sel puuduvad igasugused kahjulikud ko\u0303rvalmo\u0303jud ja lisaks on sulle ettena\u0308htud ka kolmekuuline raha tagasi garantii. Kuid a\u0308ra usu vaid meie so\u0303nu, vaata edulugusid meie lehtedel vo\u0303i , vo\u0303i kasuta lihtsalt google abi, et leida infot meetodi kohta. Miljonid inimesed maailmas on avastanud, kui lihtne on so\u0303ltuvusest vabaneda, kasutades Allen Carr\u2019i Easyway meetodit."}, {"text_idx": "#000018", "text": "Suitsetamisest loobumine on aina aktuaalsem teema. Igal aastal, loobub Eestis suitsetamisest aina enam inimesi. Nad teevad seda, sest nad on mures oma tervise ja laste pa\u0308rast, nad tunnevad survet so\u0303prade, sugulaste ja u\u0308hiskonna poolt. Ei olegi tegelikult ta\u0308htis, miks nad selle otsuse teevad, kuid nad otsustavad, et nu\u0308u\u0308d ei suitseta nad elu lo\u0303puni. Kirjutan seda postitust sellel eesma\u0308rgil, et aidata suitsetajatel saavutada edu, aidata mo\u0303ista, miks traditsioonilisi meetodeid kasutades nii paljud suitsetajad ebao\u0303nnestuvad."}, {"text_idx": "#000019", "text": "Hetkel kui suitsetaja hakkab heietama loobumise mo\u0303tteid, hiilib temasse paanika, hirm ja ebakindlus. Suitsetaja tunnetab, et suitsuta ei ole ta elu ta\u0308isva\u0308a\u0308rtuslik \u2013 ta kardab, et ja\u0308a\u0308b alatiseks millestki puudust tundma. Tekib hirm, et suitsuta ei naudita enam seltskondlikke u\u0308ritusi, ei tulda toime stressiga, kaob viis, kuidas oma igavust peletada. Ta on mures, et ko\u0303ik muutub ja ta peab teadlikult panema vastu kiusatusele suitsetada. Lo\u0303ppude lo\u0303puks- talle ju meeldib suitsetada ja loobudes toob ta ohvriks nii naudingu kui ka teised suitsetamisega kaasnevad lisava\u0308a\u0308rtused. Seega, kui ta u\u0308ritab loobuda, siis ko\u0303ik need mo\u0303tted tekitavad tugeva masenduse ja depessiooni, ta tunneb, et on toonud reaalse ohvri, et ta on pidanud millestki olulisest loobuma. Kahjuks, kui suitsetaja kogeb masendust ja depressiooni laadset tunnet, siis ta tahab teha vaid u\u0308ht \u2013 suitsetada. Ja kuna suitsetamine ei ole enam lubatud, on masendus mitmekordne ja va\u0308ljapa\u0308a\u0308su ei paistagi olevat..."}, {"text_idx": "#000020", "text": "Ko\u0303ik eelpool o\u0308eldu iseloomustab tahtejo\u0303uga suitsetamisest loobumist. Tahtejo\u0303uga suitsetamisest loobudes loobute te millestki, mida te naudite, millestki, mis teile meeldib, millestki, milles on teie jaoks mo\u0303te. Just tahtejo\u0303u kasutamine loobumisel, on peamine ebao\u0303nnestumise po\u0303hjus, mitte stress ega halvasti valitud aeg. Peamine la\u0308bikukkumise po\u0303hjus on: kui suitsetaja teeb otsuse loobuda ja kustutab oma viimase suitsu, siis ta usub ta ikka, et suitsetamine pakub naudingut. Kui suitsetaja kustutab oma viimase suitsu ja arvab ikka, et suitsetamine on naudingut pakkuv tegevus, siis miks peaks see na\u0308gemus muutuma? Ei muutugi. See ainult kinnistub. Su\u0308damesse hiilib kurbus ja igatsus ning suitsetaja ja\u0308a\u0308b meenutama neid mo\u0303nusaid hetki, mis mo\u0308o\u0308dusid suitsuga ja just analoogsed hetked suitsuta, muutuvad hetkedeks, kus suitsetaja peab teadlikult tahtejo\u0303uga suitsetamisest hoiduma."}, {"text_idx": "#000021", "text": "Ma ma\u0308letan millise o\u0303uduse ja hirmuga ma na\u0308gin, kuidas mu vanaisa viimased kuud kopsuva\u0308higa vo\u0303ideldes mo\u0308o\u0308dusid. See tekitas minus hirmu ja stressi \u2013 nendel kuudel suitsetasin ma oma kaks korda rohkem kui muidu. Mida enam ma mo\u0303tlesin vanaisa piinadele, mida enam oli mul ebao\u0303nnestunuid katseid suitsetamisest loobuda, mida enam ma u\u0308ritasin suitsetamist kontrollida, seda rohkem ma suitsetasin. Minu pa\u0308evaste sigarettide kogus kasvas viimastel aastatel kuueku\u0308mne sigaretini pa\u0308evas \u2013 3 pakki iga pa\u0308ev."}, {"text_idx": "#000022", "text": "2007 aasta jaanuaris o\u0303nnestus mul lo\u0303puks suitsetamine maha ja\u0308tta. Nagu o\u0308eldud, ei ole suitsetamisest loobumisel tahtejo\u0303udu tarvis, kuid seda vaid juhul, kui sa mo\u0303istad suitsetamise tegelikke po\u0303hjuseid. Kui suitsetaja kasutab loobumisel tahtejo\u0303udu ja kukub la\u0308bi, kirjutatakse ebao\u0303nnestumine puuduliku tahtejo\u0303u vo\u0303i ebapiisava motivatsiooni arvele."}, {"text_idx": "#000023", "text": "Kuid tegelik po\u0303hjus ei ole olematus tahtejo\u0303us, miks suitsetajad peavad suitsust loobumist nii raskeks. Tegelik po\u0303hjus on soovide konfliktis. U\u0308hest ku\u0308ljest teab suitsetaja, et suitsetamine rikub tervist, on kallis ja ra\u0308pane tegevus. Teisest ku\u0308ljest on ta veendunud, et suitsetamine aitab keskenduda, lo\u0303dvestab, peletab igavust ja leevendab stressi. Suitsetaja avastabki end olukorras, kus hoolimata sellest, et mahaja\u0308tmiseks on mitmeid ha\u0308id po\u0303hjuseid, on tema silmis ka ja\u0308tkamisel suured boonused \u2013 suitsu ihaldusva\u0308a\u0308rsus ei kao kusagile. See on see \u201cso\u0303da\u201d, mis toimub suitsetaja peas ja on to\u0303eline po\u0303hjus, miks mahaja\u0308tmine nii raske na\u0308ib. Kuna moodne meditsiin on seisukohal, et see stress, a\u0308revus, paanika tulenevad nikotiini fu\u0308u\u0308silistest mo\u0303judest, siis seepa\u0308rast otsitaksegi lahendust tablettide ja ravimite na\u0308ol. Seepa\u0308rast ongi ko\u0303ik taolised lahendused niivo\u0303rd ebaefektiivsed ja mahaja\u0308tmine na\u0308ib nii u\u0308letamatult raske. Kui sa arvad, et naudid suitsu hommikukohvi ko\u0303rvale enne mahaja\u0308tmist, siis ei muuda su meelt u\u0308kski tablett ja sa pead teadlikult tahtejo\u0303uga hoiduma, et sa ei teeks enam seda suitsu."}, {"text_idx": "#000024", "text": "Nikotiini fu\u0308u\u0308silised vo\u0303o\u0303rutussu\u0308mptomid on vo\u0303rreldavad kerge na\u0308ljatundega, mille suitsetaja eemaldab hommikuse esimese suitsuga ja siis ko\u0303ikde teiste traditsiooniliste suitsudega (peale kohvi, ummikus, to\u0308o\u0308 juures pausidel, peale lo\u0303unat, peale la\u0308bira\u0308a\u0308kimisi, peale o\u0303htuso\u0308o\u0308ki, enne magamaminekut jne). Turundajad, kes mu\u0308u\u0308vad nikotiini sisaldavaid plaastreid, elektroonilisi sigarette ja muid nikotiini manustamise vahendeid, ro\u0303huvad oma reklaamides suitsetajate hirmudele, kus nad kirjeldavad neid piinasid, mis kaasnevad suitsuna\u0308ljaga ja so\u0308o\u0308davad ette enda tooteid, mis kaotavad piinad. Kasutatakse fraase nagu \u201eKontrolli enda suitsuna\u0308lga 24 tundi o\u0308o\u0308pa\u0308evas\u201c. Kuid see on lihtsalt vale! Suurem osa nikotiiniso\u0303ltlastest magab igal o\u0308o\u0308l 8-9 tundi tundmata mingeid piinu. Enamus neist ei a\u0308rka o\u0308o\u0308sel kordagi u\u0308lessegi. Just taolised hirmutamised, kus sulle sisendatakse, et suitsetamise mahaja\u0308tmine on va\u0308ga raske, hoiavadki sind lo\u0303ksus ja sa arvad, et vajadki neid lisavahendeid, et suitsetamise mahaja\u0308tmisega toime tulla. Need hirmutamised panevad sind tundma no\u0303rgana, sest juba mo\u0303te mahaja\u0308tmisest tekitab paanikat."}, {"text_idx": "#000025", "text": "Kui sa loodad suitsetamisest loobumisel tahtejo\u0303ule, on see sama, mis minna dieedile. Kui sa lo\u0303petad dieedi to\u0303ttu oma lemmik toidu so\u0308o\u0308mise, tunned sa end kohe ilmaja\u0308etuna ja so\u0308o\u0308k ei ole mitte va\u0308hemva\u0308a\u0308rtuslik, vaid sa ei jo\u0303ua a\u0308ra oodata, mil dieet la\u0308bi saab, et uuesti oma lemmiktoitu nautida. Sama on suitsetamisega. Kui sa tunned, et suits pakub sulle midagi, hoolimata sellest, et tahad sellest lahti saada, siis tunned sa peale mahaja\u0308tmist, et oled millestki ilma ja\u0308a\u0308nud ja ainult loogiline on sellest millestki puudust tunda. Kuid kui sa mo\u0303istad suitsetamise to\u0303elist iseloomu, sa mo\u0303istad, kuidas nikotiin trikitab sinu ajuga ja mo\u0303istad, et suitsetamine hoopis ei lase sul lo\u0303dvestuda, on sinu stressi ja igavuse peamiseid po\u0303hjustajaid, siis on ju loogiline ja\u0308reldada, et suitsetamisest loobumine on lihtne ja puudub vajadus ka tahtejo\u0303u kasutamise ja\u0308rgi."}, {"text_idx": "#000026", "text": "Kui sa ei taha suitsu teha, sest sa mo\u0303istad, et sel puudub igasugune positiivne omadus, siis miks oleks sul vaja kasutada selle mittetegemiseks tahtejo\u0303udu?"}, {"text_idx": "#000027", "text": "Kas lugeda suitsetamisest loobumiseks raamatut vo\u0303i tulla seminarile?"}, {"text_idx": "#000028", "text": "Seda ku\u0308simust ku\u0308sitakse mult u\u0308pris tihti. See vo\u0303ib panna suitsetaja dilemma ette ja tegelikult pole selline segadus ka u\u0308llatav."}, {"text_idx": "#000030", "text": "On levinud eksiarvamus, et seminarid po\u0303hinevad raamatul. Tegelikult on to\u0303de ta\u0308pselt vastupidine. Peale seda, kui Allen ja\u0308ttis edukalt suitsetamise (peale mitmeid ebao\u0303nnestumisi), aitas ta enda avastatud la\u0308henemisega suitsust vabaneda mitmetel la\u0308hedastel inimestel. Hiljem nimetas ta enda meetodi \u201eEasyway\u201cks (\u201eLihtne meetod\u201c). Sellest, et mingil mehel on suurepa\u0308rane lahendus suitsetamise probleemile, kuulis aina enam ja enam inimesi ning varsti oligi Allen sunnitud pidama individuaalseminaride asemel grupiseminare (NB! Mingit reklaami ei tehtud. See ko\u0303ik ka\u0308is suust suhu soovituste kaudu- inimene, kes ja\u0308ttis ta\u0308nu Allenile suitsetamise, soovitas seda enda so\u0303pradele jne)."}, {"text_idx": "#000037", "text": "Me ei ole veel aidanud igat suitsetajat maailmas, kuid ko\u0303ik inimesed Allen Carr\u2019i Easyway organisatsioonis to\u0308o\u0308tavad va\u0308simatult, et ta\u0308ita Alleni unistus \u2013 aidata igal soovijal vabaneda suitsetamisest. Seda kas la\u0308bi terapeudi teadmiste vo\u0303i la\u0308bi tru\u0308kitud raamatu \u2013 see meetod on ka\u0308ttesaadav igale soovijale. Mo\u0303ni tahab lihtsalt so\u0303ita kaardi ja\u0308rgi, teine tahab, et talle o\u0303ige teeots ka\u0308tte na\u0308idataks."}, {"text_idx": "#000038", "text": "Suitsetavate laste video ajas hiinlased marru"}, {"text_idx": "#000039", "text": "Paljudes hiinlastes tuska tekitanud lu\u0308hike, telefoniga filmitud klipp kahest rongis suitsetavast lapsest, algatas u\u0308hiskonnas tulise diskussiooni Hiina suitsetamisprobleemil \u2013 probleem, mis na\u0308ib suisa lahendamatu."}, {"text_idx": "#000040", "text": "Minuti pikkuses videos vo\u0303ib na\u0308ha kahte kolme kuni nelja aastast last vaguni otsas itsitamas ja sigarette pahvimas. Ka Eestis olid vaguni otsas eraldatud ruumid kunagi suitsetajate poolt ho\u0303ivatud."}, {"text_idx": "#000041", "text": "Ei ole mingit infot, kes need lapsed olid vo\u0303i kuhu rong suundumas oli. Samuti pole teada, kas lastega suitsetamisalal olnud ta\u0308iskasvanud, olid lastevanemad. Siiski on selgelt na\u0308ha, et nad ei teinud midagi selleks, et laste suitsetamist takistada. Selle asemel on kuulda, kuidas nad laste suitsetamist pealt vaadates nende suitsetamist humoorikaks peavad. U\u0308ks reisijatest ku\u0308sib: \u201eKas ta suitsu u\u0308ldse oskab teha?\u201c, mille peale teine vastab: \u201eJaa, na\u0308e, ta to\u0303mbab ju alla!\u201c"}, {"text_idx": "#000043", "text": "Suitsetamine on pikka aega olnud Hiina suurimaks tervist ha\u0308vitavaks probleemiks. Suitsetamist seostatakse va\u0308hemalt miljoni surmaga igal aastal. Suitsetamine on Hiinas enda juured va\u0308ga su\u0308gavale ajanud- umbes 30% hiinlastest on suitsetajad, mis ta\u0308hendab, et umbes 300 miljonit suitsetajat. See number on pea vo\u0303rdeline kogu USA rahvaarvuga."}, {"text_idx": "#000044", "text": "Muide, suitsuplokk on Hiinas u\u0308ks levinuimaid su\u0308nnipa\u0308eva kingitusi meestele, sest 53% ko\u0303ikidest meestest on suitsetajad. Avalikes kohtades suitsetamise keelustamine tuli jutuks juba 1995 aastal, kuid selle seadusega ei ole eriti kaugele jo\u0303utud."}, {"text_idx": "#000045", "text": "Viimane suitsetamise keelustamise otsus, mis ko\u0303neainet pakkus, oli otsus keelata suitsetamine avalike kohtade siseruumides alates 1. maist 2011. Kuid tubakato\u0308o\u0308stuse panus Hiina maksusu\u0308steemi on tohutu, mis vo\u0303ib seletada suitsetamist keelavate seaduste lohakat ta\u0308itmist ja sama lohakat riigipoolset kontrolli."}, {"text_idx": "#000046", "text": "La\u0308bi elu muutuvad meil po\u0303hjused, miks me enda arvates suitsetame. Alustame sellepa\u0308rast, et teised suitsetavad. Ja\u0308tkame selleks, et kusagile kuuluda, olla u\u0308ks osa grupist. Juba mo\u0303ne aja pa\u0308rast muutub meie po\u0303hjendus \u2013 me suitsetame sellepa\u0308rast, et see tegevus meile meeldib. Elu la\u0308heb edasi ja me po\u0303hjendame, et see aitab meil keskenduda ja leevendab stressi. Peale ku\u0308mneid aastaid on meie u\u0308ks peamisi seletusi suitsetamisele \u2013 see on lihtsalt u\u0308ks halb harjumus, mis kunagi ku\u0308lge ja\u0308i ning harjumusi on raske muuta."}, {"text_idx": "#000047", "text": "Selles videos on kasutatud lapsi, kes seletavad ta\u0308iskasvanute kombel, miks nad suitsetavad. Lapsed seepa\u0308rast, et neid po\u0303hjendusi peetakse lapsikuteks. Need ei ole seda. Mina endise suitsetajana mo\u0303istan suitsetajat suurepa\u0308raselt ja minagi uskusin, et ma vist naudin suitsetamist liiga palju ja ei suuda sellest kunagi loobuda. Ta\u0308na olen ma Allen Carri terapeut ja saan aidata ka sind."}, {"text_idx": "#000049", "text": "Allen Carr Eesti alustas tegevust 2009 aasta destembrist ja on Allen Carr\u2019s Internationali Eesti frantsiis.Pakume abi igat tu\u0308u\u0308pi nikotiiniso\u0303ltuvusele, olenemata kas see on sigarite, sigarettide, huuletubaka, na\u0308tsu, plaastri, vesipiibu vo\u0303i mis iganes muus vormis."}]